钦定古今图书集成/理学汇编/学行典/第190卷 > 尹莘
## 钦定古今图书集成/理学汇编/学行典/第190卷 > 尹莘

按《元史孝友传》：“尹莘，汴梁洧川人。至治初，游学于京
师，忽梦母疾，心怪之，驰归。母已亡，居庐蔬食，哀毁骨
立，每鸡鸣而起，手治祭馔，诣墓所哭奠之，风雪不废。
父辅臣尝病疫，莘侍奉汤药，衣不解带。尝其粪以验差剧，夜则祷于天曰：‘莘母亡不能见，父病不能治。为
人子若此，何以自立于世？愿死以代父命’。数日愈，乡”
里嗟异之。